**Max Romeo** (født **Maxwell Livingston Smith** 22. november 1947 i St. D`Acre i St. James på Jamaica) er en jamaicansk roots reggaeartist og låtskriver. Han har i over fire tiår vært en revolusjonær artist og talsmann for Rastafar-I.[]

Max Romeo flyttet hjemmefra allerede da han var 14 år gammel for å jobbe på en sukkerplantasje.[] Da han var 18 år vant han en talentkonkurranse og flyttet til hovedstaden Kingston i håp om en karriere innenfor musikk.

I 1965 dannet Max Romeo vokaltrioen Emotions sammen med Kenneth Knight og Lloyd Shakespeare. Emotions utga flere singler, som blant annet «(Buy You) A Rainbow», men i 1968 bestemte Max Romeo seg for å satse på egen solokarriere. Han dannet bandet The Hippie Boys som like etterpå skiftet navn til The Upsetters. Max Romeo og The Upsetters gjorde en rekke opptak med den verdenskjente jamaicanske produsenten Lee «Scratch» Perry. 

Det var sammen med The Uppsetters og Lee «Scratch» Perry at Max Romeo spilte inn noen av sine mest kjente låter, bandt annet «One Step Forward» og «Chase the Devil». 

Etter suksessen med The Upsetters og Lee «Scratch» Perry signerte Max Romeo platekontrakt med plateselskapet Island Records. Max Romeos reggaehiter hadde ikke bare slått stort an på Jamaica, men også i Storbritannia.[] Albumet *War ina Babylon* ble sluppet i 1976 og ble en stor suksess.[]

I 1978 flyttet Max Romeo fra Kingston til New York City i USA. Her skrev han musikalen *Reggae* sammen med Michael Butler (forfatteren og låtskriveren til musikalen *Hair*), hvor Max Romeo selv spilte hovedrollen. På begynnelsen av 1980-tallet samarbeidet Max Romeo en del sammen med Rolling Stones. Max Romeo korer på Rolling Stones-albumet *Emotional Rescue*, og i 1981 spilte Rolling Stones' gitarist Keith Richards gitar på Max Romeos album *Holding Out My Love to You*. Max Romeo og Keith Richards produserte albumet sammen. 

Senere gjennom 1980-, 1990- og 2000-tallet var Max Romeo mye i USA og Storbritannia. Han fikk da utgitt en rekke album og er fortsatt en aktiv reggaeartist.

Diskografi
----------

* *A Dream* (1969)
* *Let the Power Fall* (1971)
* *Revelation Time* (1975)
* *War ina Babylon* (1976)
* *Reconstruction* (1979)
* *Rondos* (1980)
* *Holding Out My Love to You* (1981)
* *One Horse Race* (1985)
* *Transition* (1989)
* *Fari – Captain of My Ship* (1992)
* *Our Rights* (1992)
* *Cross or the Gun* (1995)
* *Selassie I Forever* (1999)
* *Love Message* (1999)
* *Something is Wrong* (1999)
* *In This Time* (2001)
* *Pocomania Songs* (2007)

Referanser
----------

1. ↑   Gemeinsame Normdatei, besøkt 28. april 2014[Hentet fra Wikidata]
2. ↑   Internet Broadway Database, Internet Broadway Database person-id 93042, besøkt 9. oktober 2017[Hentet fra Wikidata]

Eksterne lenker
---------------

* (en) Max Romeo – kategori av bilder, video eller lyd på Commons Rediger på Wikidata
* (en) Max Romeo hos Internet Broadway Database Rediger på Wikidata
* (en) Max Romeo på Discogs Rediger på Wikidata

* (en) Max Romeo på MusicBrainz Rediger på Wikidata

* (en) Max Romeo på Spotify Rediger på Wikidata

* (en) Max Romeo på Songkick Rediger på Wikidata

* (en) Max Romeo på Last.fm Rediger på Wikidata

* (en) Max Romeo på Genius — sangtekster Rediger på Wikidata

* (en) Max Romeo på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |